Document ID: 32004R0834

Kommissionens forordning (EF) nr. 834/2004
af 28. april 2004
om ændring af Rådets forordning (EF) nr. 338/97 om beskyttelse af vilde dyr og planter ved kontrol af handelen hermed
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 338/97 af 9. december 1996 om beskyttelse af vilde dyr og planter ved kontrol af handelen hermed(1), særlig artikel 19, stk. 3, og
ud fra følgende betragtninger:
(1) Rådets forordning (EF) nr. 338/97 indeholder lister over dyre- og plantearter, for hvilke der er indført begrænsninger af eller kontrol med handelen. Disse lister omfatter listerne i bilagene til konventionen om international handel med udryddelsestruede vilde dyr og planter, i det følgende benævnt "CITES-konventionen".
(2) Bilag A til Rådets forordning (EF) nr. 338/97 omfatter arterne opført på konventionens liste I, for hvilke medlemsstaterne ikke har fremsat forbehold, og Varanus nebulosus bør dermed opføres på denne liste.
(3) Ændringer af konventionens liste III, der foretages i overensstemmelse med bestemmelserne i konventionens artikel XVI, bør afspejles i bilag C til Rådets forordning (EF) nr. 338/97 og i "Note vedrørende fortolkningen af bilag A, B, C og D". Det er bl.a. nødvendigt at opføre Argentina, Australien, Indonesien, Mexico, New Zealand og Peru som oprindelseslande for arter opført på konventionens liste III.
(4) Der er behov for at tilpasse noten angående visse koralarter med henblik på at indføje nogle af termerne i CITES Resolution Conf. 11.10 vedrørende definitioner af koralsand og koralfragmenter i overensstemmelse med definitionen af "enheder" i artikel 2, litra t), i forordning (EF) 338/97; noten angående Aloe spp. bør indeholde en udtrykkelig henvisning til arterne opført i bilag A; og noten om Guaiacum spp. bør ændres for at udpege dele og afledte produkter, som der blev truffet beslutning om på den 12. konference.
(5) På grundlag af kriterierne i artikel 3, stk. 4, litra a), i forordning (EF) nr. 338/97 har Den Videnskabelige Undersøgelsesgruppe fastslået, at visse arter må fjernes fra listen over dyrearter, for hvilke import til Fællesskabet bør overvåges på grund af omfanget af importen, og andre arter må føjes til denne liste.
(6) Forordning (EF) nr. 338/97 bør ændres i overensstemmelse hermed.
(7) De i denne forordning fastsatte foranstaltninger er i overensstemmelse med udtalelse fra Udvalget for Handel med Vilde Dyr og Planter fastsat i henhold til artikel 18 i forordning (EF) 338/97 -
UDSTEDT FØLGENDE FORORDNING:
Artikel 1
Bilaget til forordning (EF) nr. 338/97 ændres i overensstemmelse med bilaget til denne forordning.
Artikel 2
Denne forordning træder i kraft på enogtyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. april 2004.

Labels: 3
20